CELEX: 62018CN0506
Language: fi
Date: 2018-08-01 00:00:00
Title: Asia C-506/18 P: Valitus, jonka Erik Johansson on tehnyt 1.8.2018 unionin yleisen tuomioistuimen (kuudes jaosto) asiassa T-566/16, Josefsson v. parlamentti 17.5.2018 antamasta tuomiosta

10.12.2018   
            
            
               FI
            
            
               Euroopan unionin virallinen lehti
            
            
               C 445/3
            
         
      Valitus, jonka Erik Johansson on tehnyt 1.8.2018 unionin yleisen tuomioistuimen (kuudes jaosto) asiassa T-566/16, Josefsson v. parlamentti 17.5.2018 antamasta tuomiosta
      (Asia C-506/18 P)
      (2018/C 445/03)
      Oikeudenkäyntikieli: englanti
      
         Asianosaiset
      
      
         Valittaja: Euroopan parlamentti (asiamiehet: Í. Ní Riagáin Düro ja V. Montebello-Demogeot)
      
         Muu osapuoli: Erik Josefsson
      
         Vaatimukset
      
      Valittaja vaatii, että unionin yleinen tuomioistuin
      
                  —
               
               
                  kumoaa valituksenalaisen tuomion
               
            
                  —
               
               
                  hylkää sen seurauksena ensimmäisessä oikeusasteessa nostetun kanteen
               
            
                  —
               
               
                  määrää asianosaiset vastaamaan omista oikeudenkäyntikuluistaan tässä oikeusasteessa
               
            
                  —
               
               
                  velvoittaa Josefssonin vastaamaan oikeudenkäyntikuluista ensimmäisessä oikeusasteessa
               
            
         Oikeudelliset perusteet ja pääasialliset perustelut
      
      Parlamentti vetoaa valituksensa tueksi seuraaviin perusteisiin:
      
                  i)
               
               
                  oikeudellinen virhe, tosiseikkojen huomioonottaminen vääristyneellä tavalla, perusteluiden puuttuminen sen toteamuksen osalta, että kantajan irtisanomisen syynä oli puuttuva oikeustieteellinen loppututkinto
               
            
                  ii)
               
               
                  oikeudellinen virhe sen toteamuksen osalta, että valittajalla on oikeus tulla kuulluksi hallintokaavion laatimisen ja siihen liittyvien päätösten ja siinä olevien toimenkuvien osalta
               
            
                  iii)
               
               
                  tosiseikkojen huomioonottaminen vääristyneellä tavalla, ilmeinen arviointivirhe, puuttuvat perustelut sen päätelmän osalta, että jos kantajaa olisi kuultu siitä, onko hänellä oikeustieteellistä loppututkintoa, tämä olisi tosiasiassa voinut muuttaa kyseessä olevan päätöksentekoprosessin lopputulosta.